2020. gada 11. augustā Noteikumi Nr. 505

Rīgā (prot. Nr. 47 22. §)

**Grozījumi Ministru kabineta 2010. gada 26. janvāra noteikumos Nr. 75 "Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi"**

Izdoti saskaņā ar likuma "Par policiju" 10. panta otro daļu

 un Ceļu satiksmes likuma 4. panta piekto daļu

Izdarīt Ministru kabineta 2010. gada 26. janvāra noteikumos Nr. 75 "Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi" (Latvijas Vēstnesis, 2010, 16. nr.) šādus grozījumus:

1. Papildināt noteikumus ar 2.5.1 apakšpunktu šādā redakcijā:

"2.5.1 uzbraukums elektroskrejriteņa vadītājam – negadījums, kad transportlīdzeklis uzbrauc personai, kura pārvietojas ar elektroskrejriteni, vai šī persona pati uzbrauc kustībā esošam transportlīdzeklim;".

2. Papildināt 2.10. apakšpunktu aiz skaitļa "2.5." ar skaitli "2.5.1".

3. Izteikt 7.1. un 7.2. apakšpunktu šādā redakcijā:

"7.1. smagi ievainotas personas – personas, kurām vissmagākais negadījumā gūtais ievainojums atbilst Maksimāli saīsinātās ievainojumu klasifikācijas (turpmāk – *MAIS*) trešajai vai augstākai pakāpei;

7.2. viegli ievainotas personas – personas, kurām vissmagākais negadījumā gūtais ievainojums atbilst *MAIS* pirmajai vai otrajai pakāpei."

4. Izteikt 8. punktu šādā redakcijā:

"8. Negadījumu reģistrē, pamatojoties uz Valsts policijas sagatavoto ceļu satiksmes negadījuma reģistrēšanas protokolu, kurā ietvertas ziņas par negadījuma veidu, sekām, laiku, vietu, apstākļiem, iemesliem, iesaistītajām personām un transportlīdzekļiem."

5. Izteikt 12. punktu šādā redakcijā:

"12. Par negadījumu un tajā cietušajām personām reģistrā ievada šādas ziņas:

12.1. ceļu satiksmes negadījuma reģistrēšanas protokols:

12.1.1 protokola numurs, sastādīšanas datums un laiks;

12.1.2. protokola sagatavotāja iestādes struktūrvienība, amats, vārds, uzvārds;

12.1.3. atzīme par negadījuma vietas apskatē izmantotajiem tehniskajiem līdzekļiem (fototehnika un videotehnika, mērierīces);

12.2. negadījuma seku kopsavilkums (cietušo personu skaits):

12.2.1. bojā gājušās personas;

12.2.2. smagi ievainotās personas;

12.2.3. viegli ievainotās personas;

12.3. negadījuma veids atbilstoši šo noteikumu 2. punktam;

12.4. negadījuma datums un laiks;

12.5. negadījuma vieta un apraksts:

12.5.1. administratīvās teritorijas vai apdzīvotās vietas nosaukums;

12.5.2. atzīme par negadījumu apdzīvotā vietā vai ārpus apdzīvotas vietas;

12.5.3. ceļa nosaukums, numurs un kilometrs vai ielas nosaukums un mājas, korpusa numurs;

12.5.4. krustojums ar ceļu (nosaukums) vai krustojums ar ielu (nosaukums);

12.5.5. ģeogrāfiskās koordinātas *GPS:WGS84/LKS92* sistēmā;

12.5.6. notikuma apraksts;

12.6. negadījuma apstākļi:

12.6.1. meteoroloģiskie apstākļi;

12.6.2. apgaismojums;

12.6.3. ceļa elementi (mākslīgās būves, ceļu inženierbūves un satiksmes organizācijas tehniskie līdzekļi);

12.6.4. kustības regulēšanas veids krustojumā;

12.6.5. ceļa garenkritums;

12.6.6. ceļa pagrieziens;

12.6.7. ceļa seguma veids;

12.6.8. brauktuves stāvoklis;

12.7. negadījuma iemesls (negadījumā iesaistīto personu iespējamie pārkāpumi ceļu satiksmes jomā, transportlīdzekļa tehniskais stāvoklis, satiksmes organizācijas tehnisko līdzekļu bojājums, meteoroloģiskie vai ceļa apstākļi);

12.8. negadījumā iesaistītā persona:

12.8.1. vārds, uzvārds;

12.8.2. personas kods vai dzimšanas datums, ja nav personas koda;

12.8.3. valstspiederība;

12.8.4. dzimums;

12.8.5. vecums;

12.8.6. personas statuss negadījumā (transportlīdzekļa vadītājs, gājējs vai pasažieris);

12.8.7. transportlīdzekļa vadītāja apliecības numurs;

12.8.8. atzīme par alkohola reibumu, narkotisko vai citu apreibinošo vielu ietekmi;

12.8.9. personas dzīvesvietas adrese;

12.8.10. atzīme par personas bojāeju vai ievainojuma smagumu;

12.8.11. atzīme par drošības jostas, aizsargķiveres un gaismu atstarojoša materiāla elementu lietošanu;

12.9. negadījumā iesaistītais transportlīdzeklis:

12.9.1. transportlīdzekļa reģistrācijas valsts;

12.9.2. transportlīdzekļa valsts reģistrācijas numurs;

12.9.3. transportlīdzekļa reģistrācijas apliecības numurs;

12.9.4. transportlīdzekļa tips, marka, modelis, identifikācijas numurs, krāsa un izlaiduma gads;

12.9.5. transportlīdzekļa īpašnieka vārds, uzvārds vai nosaukums, valstspiederība un adrese;

12.9.6. transportlīdzekļa īpašnieka civiltiesiskās atbildības obligātā apdrošināšana (apdrošināšanas sabiedrības nosaukums, polises numurs, izdošanas datums, laiks un derīguma termiņš);

12.9.7. atzīme par atļaujas piedalīties ceļu satiksmē anulēšanu, atļaujas anulēšanas pamats un datums;

12.9.8. atzīme par transportlīdzekļa bojājumiem transportlīdzekļa daļu sarakstā;

12.9.9. transportlīdzekļa riepu protektoru dziļuma mērījuma rezultāts;

12.9.10. atzīme par mantas (kravas) bojājumiem;

12.10. ārstniecības iestāde, kas sniegusi medicīnisko palīdzību cietušajai personai vai konstatējusi nāves faktu negadījuma vietā."

6. Papildināt noteikumus ar 13.4. apakšpunktu šādā redakcijā:

"13.4. ja negadījumā iesaistīto transportlīdzekļu vadītāji atbilstoši normatīvajiem aktiem ceļu satiksmes jomā ir vienojušies par visiem būtiskajiem negadījuma apstākļiem un par negadījumu aizpildījuši saskaņoto paziņojumu."

7. Papildināt 15. punktu pēc vārdiem "cietušajām personām" ar vārdiem "un to ievainojumu smaguma pakāpi saskaņā ar *MAIS".*

8. Papildināt noteikumus ar 15.1 punktu šādā redakcijā:

"15.1 Ziņas par negadījumaiemesliem Valsts policija aktualizē atbilstoši institūciju nolēmumiem lietās par pārkāpumiem ceļu satiksmes jomā."

9. Izteikt 17.2. apakšpunktu šādā redakcijā:

"17.2. Valsts policija – pēc rakstveidā iesniegta pieprasījuma (turpmāk – pieprasījums)."

10. Papildināt noteikumus ar 22.1 un 22.2 punktu šādā redakcijā:

"22.1 Šo noteikumu 2.5.1 apakšpunkts, kā arī grozījums šo noteikumu 2.10. apakšpunktā par tā papildināšanu ar atsauci uz šo noteikumu 2.5.1apakšpunktu stājas spēkā vienlaikus ar grozījumiem Ceļu satiksmes likumā, kas nosaka elektroskrejriteņa izmantošanu ceļu satiksmē.

22.2 Grozījums šo noteikumu 7.1. un 7.2. apakšpunktā attiecībā uz negadījumā gūto ievainojumu novērtēšanu atbilstoši *MAIS*, kā arī grozījums šo noteikumu 15. punktā attiecībā uz ziņu aktualizēšanu par negadījumā cietušo personu ievainojumu smaguma pakāpi stājas spēkā 2021. gada 1. augustā."

Ministru prezidents A. K. Kariņš

Iekšlietu ministrs S. Ģirģens